Copyright: (c)1997-2002 AlCet design. All Rights Reserved.
Citation: (c)1997-2002 AlCet design. All Rights Reserved.


Forté Agent 1.8

Uvod

Prvobitnu verziju ovog uputstva je postovao The X-Fit, na nekoliko YU juznet grupa, januara 2001. godine. Potom je, takođe The X-Fit, objavio verziju 1.1 i to 04. marta 2001. u 10:30, koja je izmenjena u delu gde je kiovva sugerisao ("no UTF" kod Latiničnog enkodinga), i dodate su slike dijaloga u kojima se vrše dopune/izmene parametara. Verziju 1.2 sam ja revidirao 22. aprila 2001. u 22:03 i ona je dopunjena operacijama koje treba proveriti i sprovesti pre samog podešavanja klijenta.

Ova verzija (1.3 po sledu događaja) je konvertovana u .hlp datoteku, sa dodatim podešavanjima fontova za kreirane jezike, a takođe i jedana ispravka. Naime, 09. jula 2001. u 09:05 Nebojša Lukić je zapazio da će podešavanja biti preskočena i tekst prikazan bez enkodovanja ukoliko je uključena opcija Show Raw Message u meniju Message, koja se uključuje i isključuje tasterskom kombinacijom Ctrl-R (ekvivalent opciji Reply u The Bat!-u, a kako veliki broj ljudi koristi ovu kombinaciju - Agent za juznet i The Bat! za e-mail, može se desiti da se pobrkaju prečice, baš kao što je to Nebojša učinio).

Korak #1 - Dodavanje programske podrške za latinicu i ćirilicu

Pre nego što počenmo sa podešavanjem u samom Agentu, potrebno je da imate instaliranu Višejezičku podršku (Multilangual Support) u Windowsu (uputstvo za Windows 98 i 98SE), i to kako za Central European, tako i za Cyrillic enkoding, odnosno kodnu stranu. Ukoliko pri instalaciji Agenta niste dodali podrške za Central European i Russian (Cyrillic) enkoding, morate iskopirati datoteke 8859-2.cod i 8859-5.cod iz direktorijuma ..\Agent\All_COD\ u direktorijum ..\Agent\ (obratite pažnju da ..\Agent\ u navedenim putanjama predstavlja apsolutnu putanju do direktorijuma u kome je instaliran Agent).

Sada možete pokrenuti Forté Agent i pridržavati se koraka koji slede...

Korak #2 - Otvaranje dijaloga General Preferences

Iz menija Options odaberite opciju General Preferences.

Korak #3 - Otvaranje dijaloga za dodavanje novih jezika

Na dijalogu General Preferences odaberite karticu Languages pa ukoliko imate samo English (American) u listi aktivnih jezika (kao na slici 1), kliknite na dugme Add...

slika 1

Korak #4 - Postupak dodavanja novih jezika

Na dijalogu za dodavanje jezika Add Language (slika 2), u polje Name unesite "Srpski (Cirilica)" te potvrdite izmene sa OK.

slika 2

Korak #5 - Podešavanje enkodinga za dodate jezike

Pošto ste kreirali jezik Srpski (Cirilica), podesite parametre za njega po sledećoj tabeli:

Settings for Srpski (Cirilica)

Code Page	Cyrillic (Codepage 1251)

Send Usenet As	Cyrillic (ISO) (us-ascii, ISO-8859-5)

Send Email As	Cyrillic (ISO) (us-ascii, ISO-8859-5)

Default Charset	Cyrillic (ISO-8859-5))

SpellChecker	None

Usenet text 	7bit / 8bit 	· MIME Headers

Email text 	7bit / 8bit 	· MIME Headers

Sada kreirajte jezik Srpski (Latinica) po istom postupku kao i Srpski (Cirilica), i podesite parametre za njega po sledećoj tabeli:

Settings for Srpski (Latinica)

Code Page	Eastern Europe (Codepage 1250)

Send Usenet As	Eastern Europe no UTF (us-ascii, ISO-8859-2)

Send Email As	Eastern Europe no UTF (us-ascii, ISO-8859-2)

Default Charset	Latin2: Central/Eastern Europe (ISO-8859-2)

SpellChecker	None

Usenet text 	7bit / 8bit 	· MIME Headers

Email text 	7bit / 8bit 	· MIME Headers

Pošto ste kreirali jezike koje želite, potvrdite promene sa OK.

Korak #6 - Podešavanje fontova za dodate jezike

Sada je potebno da podesimo odgovarajuće fontove i skripte koji će se koristiti za prikazivanje prethodno dodatih podešavanja. Otvorićemo dijalog Display Preferences iz menija Options.

[Options]

 +-[Display Preferences...]

    +-[Fonts]

Na kartici Fonts u padajućoj listi Fonts for the language odaberite Srpski (Latinica) i podesite odgovarajuće fontove za Variable-Pitch Body, Fixed-Pitch-Body (font fiksne i varijabilne širine za telo poruke), Message List (font za listu poruka), Message List Subject (font za temu poruke u listi poruka) i Printer (odgovarajući font za štampanje poruke). Za svaki od ovih fontova u ovoj varijanti, Srpski (Latinica), odaberite za skript fonta Eastern Europe (slika 3).

slika 3

Pošto podesite fontove sa latinični enkoding, odaberite iz padajuće liste Fonts for the language opciju Srpski (Cirilica) i podesite sve fontove kao i u prethodnom slučaju, s tim što ćete sada odabrati za sve fontove skript Cyrillic.

Korak #7 - Podešavanje podrazumevanog jezika za sve usenet grupe

Sledeći korak sastoji se u podešavanju podrazumevanog jezika za tekuću ili sve juznet grupe. Ja ću navesti postupak za podešavanje podrazumevanog jezika za sve grupe.

Otvorićemo dijalog Default Properties za grupu:

[Group]

 +-[Default Preferences...]

    +-[Language]

Na kartici Language odaberite jezik koji želite da bude podrazumevani (na slici 4 prikazan je Srpski (Latinica)).

slika 4

Korak #8 - Restartovanje Agenta

Potvrdite izmene koje ste napravili na globalnom planu sa OK, proverite da li je opcija Show Raw Message u meniju Message isključena, jer će u suprotnom podešavanja biti preskočena i Agent će prikazati neformatiranu poruku, bez potrebnih prevoda specifičnih karaktera.

Nakon toga restartujte Agenta kako bi sve promene bile prihvaćene.


The Bat! je izvanredan E-mail klijent koji se može preuzeti sa lokacije http://www.ritlabs.com/the_bat. Ovaj klijent odlikuje visok stepen samostalnosti, sigurnosti i stabilnosti. Pored toga što je veliki svega par megabajta, ima skoro savršen sistem filtriranja, omogućava praćenje velikog broja POP3/IMAP4 naloga, održavanje mailing listi, slanje je moguće jedino u plain tekstu, ima visok stepen zaštite od virusa (oni koji su pisani za Microsoft Outlook ne mogu mu ništa ;) kao i trojanaca, ne dovlači slike koje stižu u html postovima na računar, omogućava pregledanje pošte na serveru bez obaveze da se ista i preuzme...


Detaljna podešavanja za Windows 98 i Windows 98 Second Edition možete preuzeti sa http://soft.e-html.eu.org/files/win_help.hlp


Možete pogledati nekoliko strana na Internetu na kojima se govori o The X-Fit-u, i to:

Ispovesti The X-Fit-a

Pomen The X-Fit-u